13 தலைவராகிய ஆண்டவர் கூறுவது இதுவே:  நீங்கள் இஸ்ரயேலின் பன்னிரு குலங்களுக்கும்  யோசேப்பின் இரு பாகங்களுக்கும் ஏற்ப இந்த நாட்டைப் பிரித்து  உரிமையாக்கிக் கொள்வதற்கான எல்லைகள் இவையே: 14 நீங்கள் அதனை ஒவ்வொரு சகோதரனுக்கும் சமமாகப் பங்கிட வேண்டும்.  ஏனெனில், நான் இதனை உங்கள் மூதாதையருக்குத் தருவதாய்க்  கையுயர்த்தி வாக்களித்துள்ளேன்.  இந்த நாடு உங்கள் உரிமைச் சொத்தாகும்.